Document ID: /roh_data/filtered/fineweb-2-filterrobots_roh.jsonl.gz/33514

Radund 200 meters sut l'ospizi dal pass Alpsu è l’um da 56 onns vegnì en ina curva sin il vial oppost. Alura è el charrà da la spunda giuadora e alura sa platgà en il letg d’in aual. Malgrà che viagiants èn immediat vegni vitiers e prestà il prim agid e malgrà l’agid dal team d’ambulanza è l’um anc morts al lieu dal accident, scriva la polizia chantunala dal chantun Grischun. En acziun eran dasper la polizia chantunala era ils pumpiers da Sursassiala e ina patruglia da la polizia dal chantun Uri.
RR novitads 15:00